**Názov národného projektu: Podpora štátnej správy pri prijímaní a okamžitej pomoci utečencom v súvislosti s ozbrojeným konfliktom na území Ukrajiny**

1. Zdôvodnite čo najpodrobnejšie prečo nemôže byť projekt realizovaný prostredníctvom výzvy na predkladanie žiadostí o NFP?

Ruská agresia na Ukrajine vyhnala z domovov desaťtisíce ľudí, mnohí z nich utekajú aj na Slovensko. Núdzová podpora ľuďom utekajúcim pred inváziou Ruska na Ukrajine zasiahla rôzne oblasti štátu.

Závažné negatívne účinky na hospodárstvo Slovenska a spoločnosť ako takú zanechala už aj pandémia COVID-19. Avšak súčasná vojenská agresia Ruskej federácie a z nej vyplývajúce migračné toky uvedené účinky ešte zhoršili a hrozí, že ešte viac oslabia oživenie hospodárstva Slovenskej republiky, ale taktiež celej EÚ.

Národným projektom sa snažíme reflektovať a reagovať na vzniknutú krízovú situáciu s cieľom znížiť záťaž verejných rozpočtov a pomôcť ľuďom, ktorí utekajú pred vojnou na Ukrajine.

Cieľom projektu je pokryť náklady súvisiace s rýchlou reakciou sektorov štátu na potreby skupiny utečencov s dočasným útočiskom, ktorí prišli na Slovensko v období marec – november 2022. Uvedený cieľ sa zabezpečí financovaním oprávnených výdavkov štátnej správy za registrovaných utečencov žijúcich mimo obcí SR podľa článku 68c nariadenia Európskeho parlamentu a Rady (EÚ) č. 1303/2013 zo 17. decembra 2013 v znení neskorších úprav.

Národným projektom budú financované náklady, ktoré vznikli v súvislosti s realizovanými opatreniami, ktoré pomohli pri poskytovaní núdzovej podpory pokrývajúcej základné potreby ľudí utekajúcich pred ruskou inváziou na Ukrajine. Medzi tieto potreby patrí prístup k službám, ako je dočasné ubytovanie, dodávky potravín a vody či zdravotnícka starostlivosť.

Podpora formou národného projektu predstavuje v porovnaní s podporou formou dopytovo orientovanej výzvy významnú výhodu pre prijímateľa vo forme zníženia administratívneho bremena (jedno konanie o žiadosti a implementácia jedného projektu, zníženie realizačnej náročnosti a odstránenie otázky finančnej spoluúčasti na realizácii projektu). Výhodou je však predovšetkým rýchle a hromadné zabezpečenie toho, aby bola pomoc ľuďom utekajúcim pred inváziou Ruska prístupná.

Implementácia projektu bude prebiehať v rámci celej SR, preto je možné tento projekt realizovať ako národný projekt.

Ďalšími, nie menej dôležitými, faktormi realizácie projektu formou národného projektu je charakter aktivít, vecné zameranie projektu, geografický rozmer a dopad na celé územie Slovenskej republiky.

Národný projekt je efektívnejším nástrojom realizácie centrálne riadených aktivít projektu a znamená nižšiu administratívnu náročnosť pre zapojené subjekty. Predkladanie žiadostí o poskytnutie finančných príspevkov, žiadostí o úhradu platby, ich dokladovanie (vrátane refundácie/financovania finančných prostriedkov), je jednoduchšie a realizované v kratších časových intervaloch.

V rámci národného projektu sa bude uplatňovať aj zjednodušené vykazovanie výdavkov vo výške 100 Eur/osoba/týždeň v súlade s článkom 68c) a štandardná stupnica jednotkových nákladov podľa čl. 67 ods. 1 písm. b) nariadenia EP a Rady (EÚ) č. 1303/2013.

Prijímateľom projektu bude Ministerstvo investícií, regionálneho rozvoja a informatizácie Slovenskej republiky (ďalej MIRRI SR) (Sekcia ekonomiky a projektov EŠIF – odbor koordinácie projektov EŠIF) vzhľadom na to, že rámcové aktivity zahrnuté v projekte pokrývajú viacero rezortov a príslušný útvar MIRRI SR plynule implementuje projekty IROP (technická pomoc, regionálne centrá). MIRRI SR (Sekcia ekonomiky a projektov EŠIF – odbor koordinácie projektov EŠIF) ako orgán štátnej správy disponuje odbornými kapacitami a skúsenosťami v rámci implementácie projektov EŠIF.

1. Príslušnosť národného projektu k relevantnej časti operačného programu

|  |  |
| --- | --- |
| Prioritná os | 9. FAST-CARE |
| Investičná priorita  | 9.1 Podpora operácií zameraných na riešenie migračných výziev spôsobených ruskou agresiou voči Ukrajine |
| Špecifický cieľ | 9.1. Riešenie migračných výziev v dôsledku vojenskej agresie voči Ukrajine |
| Miesto realizácie projektu (na úrovni kraja) | Celé územie SR |
| Identifikácia hlavných cieľových skupín (ak relevantné) | Štátni príslušníci tretích krajín odchádzajúci z Ukrajiny v dôsledku ruskej vojenskej agresie |

1. Prijímateľ[[1]](#footnote-1) národného projektu

|  |  |
| --- | --- |
| Dôvod určenia prijímateľa národného projektu[[2]](#footnote-2)  | Prijímateľom národného projektu (ďalej NP) budeMinisterstvo investícií, regionálneho rozvoja a informatizácie Slovenskej republiky ako ústredný orgán štátnej správy pre riadenie, koordináciu a dohľad nad využívaním finančných prostriedkov z fondov Európskej únie. |
| Má prijímateľ osobitné, jedinečné kompetencie na implementáciu aktivít národného projektu priamo zo zákona, osobitných právnych predpisov, resp. je uvedený priamo v príslušnom operačnom programe?  | MIRRI SR v rámci organizačnej štruktúry mávytvorený odbor koordinácie projektov EŠIF, ktorý plní úlohy súvisiace s technickou realizáciou národných projektov alebo iných projektovspolufinancovaných zo zdrojov Európskej úniealebo iných zdrojov |
| Obchodné meno/názov (aj názov sekcie ak relevantné) | Ministerstvo investícií, regionálneho rozvoja a informatizácie Slovenskej republiky |
| Sídlo | Pribinova 25811 09 Bratislava |
| IČO | 50349287 |

1. Partner, ktorý sa bude zúčastňovať realizácie národného projektu (ak relevantné)

|  |  |
| --- | --- |
| Zdôvodnenie potreby partnera národného projektu (ak relevantné)[[3]](#footnote-3) | Partnerom národného projektu (ďalej NP) budeMinisterstvo vnútra Slovenskej republiky (ďalej len „MV SR“) ako ústredný orgán štátnej správy pre ochranu ústavného zriadenia, verejného poriadku, bezpečnosti osôb a majetku, ochranu a správu štátnych hraníc, bezpečnosť a plynulosť cestnej premávky, ochranu bezpečnosti a plynulosti železničnej dopravy, veci zbraní a streliva, súkromné bezpečnostné služby, vstup na územie Slovenskej republiky a pobyt cudzincov na jej území, občianske preukazy, cestovné doklady a oprávnenia na vedenie motorových vozidiel, otázky azylantov a odídencov, evidenciu obyvateľov, evidenciu cestných motorových a prípojných vozidiel, integrovaný záchranný systém, civilnú ochranu a ochranu pred požiarmi. |
| Kritériá pre výber partnera [[4]](#footnote-4) | Jedným z odborných útvarov partnera je Úrad hraničnej a cudzineckej polície P PZ MV SR. Úrad hraničnej a cudzineckej polície Prezídia Policajného zboru (ďalej len „ÚHCP P PZ“) bol zriadený 1. apríla 2000 ako orgán s celoslovenskou pôsobnosťou pre oblasť zabezpečovania kontroly hraníc Slovenskej republiky. Slovenská republika má po vstupe do schengenského priestoru vonkajšiu pozemnú hranicu s Ukrajinou v dĺžke 97, 8 kilometra a vonkajšiu vzdušnú hranicu na troch tzv. schengenských letiskách v Bratislave, v Košiciach a v Poprade. Ministerstvo vnútra SR ako partner národného projektu zodpovedá za správnosť a úplnosť poskytnutých údajov týkajúcich sa evidencie o počte registrovaných utečencov. |
| Má partner monopolné postavenie na implementáciu týchto aktivít? (áno/nie) Ak áno, na akom základe? | Áno, Kompetencie Ministerstva vnútra SR vyplývajú z osobitných predpisov taxatívne vymedzených v §11 písm. č. 575/2001 Z. z. o organizácii činnostivlády a organizácii ústrednej štátnej správy v znenínesk. predpisov, podľa ktorého je MV SRústredným orgánom štátnej správy pre všeobecnúvnútornú správu a prostredníctvom svojichpodriadených útvarov poskytuje služby pre občanovodrážajúce rôzne životné situácie a preto výraznoumierou zasahuje do fungovania verejnej správy.Ministerstvo vnútra SR zároveň koordinuje ostatnésubjekty verejnej správy pri plnení úlohpreneseného výkonu štátnej správy |
| Obchodné meno/názov | Ministerstvo vnútra Slovenskej republiky |
| Sídlo | Pribinova 2, 812 72 Bratislava |
| IČO | 00151866 |

*V prípade viacerých partnerov, doplňte údaje za každého partnera.*

1. Predpokladaný časový rámec

Dátumy v tabuľke nižšie nie sú záväzné, ale predstavujú vhodný a žiadúci časový rámec
pre zabezpečenie procesov, vedúcich k realizácii národného projektu.

|  |  |
| --- | --- |
| Dátum vyhlásenia vyzvania vo formáte Mesiac/Rok | 02/2023 |
| Uveďte plánovaný štvrťrok podpísania zmluvy o NFP s prijímateľom  | 1. štvrťrok 2023 |
| Uveďte plánovaný štvrťrok spustenia realizácie projektu  | 1. štvrťrok 2022 |
| Predpokladaná doba realizácie projektu v mesiacoch  | 16 mesiacov (03/2022 – 06/2023)  |

1. Finančný rámec

|  |  |
| --- | --- |
| Alokácia na vyzvanie (zdroj EÚ a ŠR) | 117 098 056 EUR |
| Celkové oprávnené výdavky projektu | 117 098 056 EUR |
| Vlastné zdroje prijímateľa | 0,00 EUR |

|  |  |  |  |  |  |
| --- | --- | --- | --- | --- | --- |
| **Kategórie regiónov** | **Celkom (v Eur)** | **Zdroje EÚ****(v Eur)** | **Zdroje ŠR - spolufinancovanie oprávnenej časti projektu (v Eur)** | **Zdroje ŠR -** **financovanie neoprávnenej časti projektu (v Eur)** | **Použitie koeficientu pro-rata\*** |
| **MRR** | 113 222 110,34 | 113 222 110,34 | 0 | 0 | ~~ÁNO /~~ NIE\*\* |
| **VRR** | 3 875 945,66 | 3 875 945,66 | 0 | 0 |
| **Spolu SR** | 117 098 056 | 117 098 056 | 0 | 0 |

\* vyplniť v prípade realizácie projektu v oboch kategóriách regiónov

\*\* ak NIE, je potrebné predložiť analýzu rozdelenia výdavkov na jednotlivé kategórie regiónov

1. Východiskový stav
	1. Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP:
* Nariadenie Európskeho parlamentu a Rady (EÚ) 2022/2039 z 19. októbra 2022 ktorým sa menia nariadenia (EÚ) č. 1303/2013 a (EÚ) 2021/1060, pokiaľ ide o dodatočnú flexibilitu na riešenie dôsledkov vojenskej agresie Ruskej federácie FAST (Flexibilná pomoc územiam) – CARE;
* Nariadenie Európskeho parlamentu a Rady (EÚ) 2022/562 zo 6. apríla 2022, ktorým sa menia nariadenia (EÚ) č. 1303/2013 a (EÚ) č. 223/2014, pokiaľ ide o Kohézne opatrenia na podporu utečencov v Európe (CARE) ;
* Nariadenie Európskeho parlamentu a Rady (EÚ) č. 1303/2013 zo 17. decembra 2013 v znení neskorších úprav (ďalej ako „nariadenie 1303/2013“)
* Zmluva o Európskej únii a Zmluva o fungovaní Európskej únie;
* Nariadenie Európskeho parlamentu a Rady (EÚ) č. 1304/2013 zo 17. decembra 2013 o Európskom sociálnom fonde a o zrušení nariadenia Rady (ES) č. 1081/2006 z 5 júla 2006 o Európskom sociálnom fonde;
* Systém riadenia európskych štrukturálnych a investičných fondov pre programové obdobie 2014 – 2020;
* Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov;
* Zákon č. 523/2004 Z. z. o rozpočtových pravidlách verejnej správy a o zmene a doplnení zákon niektorých zákonov v znení neskorších predpisov;
* Zákon č. 357/2015 Z. z. o finančnej kontrole a audite a o zmene a doplnení niektorých zákonov;
* Zákon č. 291/2002 Z. z. o Štátnej pokladnici o zmene a doplnení niektorých zákonov v znení neskorších predpisov;
* Zákon č. 440/2000 Z. z. o správach finančnej kontroly v znení neskorších predpisov;
* Zákon č. 431/2002 Z. z. o účtovníctve v znení neskorších predpisov;
* Zákon č. 513/1991 Zb. Obchodný zákonník v znení neskorších predpisov;
* Zákon č. 40/1964 Zb. Občiansky zákonník v znení neskorších predpisov;
* Zákon č. 394/2012 Z. z. o obmedzení platieb v hotovosti;
* Nariadenie vlády SR č. 498/2011 Z. z., ktorým sa ustanovujú podrobnosti o zverejňovaní zmlúv v Centrálnom registri zmlúv a náležitostí o uzatvorení zmluvy;
* Zákon č. 18/2018 Z. z. o ochrane osobných údajov v znení neskorších predpisov;
* Zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii);
* Integrovaný regionálny operačný program.
	1. Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):

Rusko začalo 24. februára 2022 vojenskú agresiu voči Ukrajine. Odvtedy pred vojnou utiekli milióny ľudí, ktorí hľadajú útočisko v krajinách EÚ. EÚ vyjadruje plnú solidaritu Ukrajine a jej ľudu. EÚ v reakcii na agresiu Ruska preukázala jednotu a silu a Ukrajine poskytla koordinovanú humanitárnu, politickú, finančnú a materiálnu podporu.

EÚ prijala konkrétne opatrenia na pomoc utečencom, medzi ktoré patrí:

* mechanizmus dočasnej ochrany osôb utekajúcich pred vojnou,
* podpora v oblasti civilnej ochrany pre Ukrajinu, Poľsko, Slovensko, Česko a Moldavsko,
* finančná a technická podpora pre členské štáty prijímajúce utečencov,
* podpora na riadenie hraníc pre krajiny EÚ a Moldavsko.

Vojna na Ukrajine je humanitárnou katastrofou, má citeľný negatívny vplyv na európsku ekonomiku a prináša zvýšenú mieru neistoty. Rusko v dôsledku invázie čelí bezprecedentným obchodným a finančným sankciám zo strany vyspelých ekonomík, vrátane Európskej únie. Slovensko cíti negatívny vplyv vojny cez dodávky komodít z Ruska a Ukrajiny. Ceny plynu, ropy a obilnín rastú a produkcia obilia na Ukrajine, ktorá je často nazývaná aj sýpkou Európy, bude nižšia. Dnes dostupné scenáre možného budúceho vývoja počítajú s vyššou infláciou a slabším ekonomickým rastom.

Vplyv vojny na ekonomiku eurozóny je v porovnaní s inými ekonomikami veľmi silný. Vlády a centrálne banky sú nútené flexibilne reagovať na vzniknutú krízu.

Európska komisia prijala okamžité opatrenia s cieľom pomôcť zmobilizovať finančnú podporu pre členské štáty, ktoré sú hostiteľmi ľudí na úteku pred vojnou na Ukrajine.

Komisia vyplatila členským štátom zálohové platby vo výške viac ako 3,5 mld. EUR z iniciatívy Pomoc pri obnove v rámci politiky súdržnosti a pri obnove území v Európe (REACT-EU). Vďaka tomuto okamžitému prísunu likvidity získajú členské štáty rýchlejšie prístup k prostriedkom, ktoré môžu investovať do infraštruktúry, bývania, zariadení a služieb v oblasti zamestnania, vzdelávania, sociálneho začlenenia, zdravotnej starostlivosti a starostlivosti o deti.

Na základe Kohéznych opatrení na podporu utečencov v Európe (FAST CARE) majú členské štáty možnosť použiť aj nevyčerpané prostriedky z Kohézneho fondu z programového obdobia 2014 – 2020 na poskytnutie núdzovej podpory ľuďom utekajúcim z Ukrajiny a prichádzajúcim na ich územie. To zahŕňa investície do vzdelávania, zamestnania, bývania, služieb zdravotnej starostlivosti a starostlivosti o deti, ale aj základnú materiálnu pomoc, ako je jedlo a oblečenie.

Vzhľadom na naliehavosť riešenia situácie, v ktorej sa nachádzajú ľudia utekajúci z Ukrajiny v dôsledku invázie Ruska, je cieľom opatrení FAST CARE poskytnúť dodatočnú flexibilitu čerpania prostriedkov na podporu politiky súdržnosti v záujme podpory členských štátov, ktoré prijímajú osoby utekajúce pred vojnou na Ukrajine.

Opatreniami FAST CARE sa zavádzajú štyri hlavné zmeny pravidiel politiky súdržnosti s cieľom maximálne zrýchliť a zjednodušiť postupy, na základe ktorých môžu členské štáty pomôcť ľuďom utekajúcim z Ukrajiny, a pritom naďalej podporovať obnovu regiónov:

* v záujme zmiernenia tlakov na národné rozpočty sa možnosť 100 % miery spolufinancovania z prostriedkov EÚ v oblasti politiky súdržnosti na roky 2014 – 2020 bude týkať aj finančného roku 2021 – 2022;
* členské štáty a regióny budú mať možnosť využívať zdroje z Európskeho fondu regionálneho rozvoja (EFRR) alebo Európskeho sociálneho fondu (ESF) pri ktorýchkoľvek opatreniach určených na podporu ľudí utekajúcich z Ukrajiny. Vďaka tejto flexibilite bude možné projekty podporiť z ktoréhokoľvek z týchto dvoch fondov, a to aj vtedy, ak by sa za bežných okolností financovali práve z toho druhého fondu;
* výdavky členských štátov na všetky opatrenia slúžiace na pomoc ľuďom utekajúcim z Ukrajiny budú oprávnené na podporu z prostriedkov EÚ so spätnou platnosťou, počnúc dňom začiatku ruskej invázie (24. februára 2022);
* zjednoduší sa podávanie správ a zavádzanie zmien do programov.
	1. Uveďte, na ktoré z ukončených a prebiehajúcich národných projektov[[5]](#footnote-5) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak relevantné): N/A
	2. Popíšte problémové a prioritné oblasti, ktoré rieši zámer národného projektu. (Zoznam známych problémov, ktoré vyplývajú zo súčasného stavu a je potrebné ich riešiť):

Cieľom špecifického cieľa 9.1 prioritnej osi 9 IROP je pokryť náklady súvisiace s rýchlou reakciou sektorov štátnej správy na potreby skupiny utečencov s dočasným útočiskom, ktorí prišli na Slovensko.

Pomoc odídencom z Ukrajiny riešila slovenská vláda, ktorá prijala základný legislatívny rámec, ktorý sa dotýka situácie na Ukrajine, takzvaný balík zákonov Lex Ukrajina. Rieši napríklad príspevky na ubytovanie pre Ukrajincov, začleňovanie detí do školského systému a rôzne opatrenia v nemocniciach či na trhu práce.

Nevyhnutné opatrenia na zvládnutie utečeneckej krízy schválila vláda bez vážnejších pripomienok. Ministerstvo dopravy a výstavby Slovenskej republiky si zobralo pod seba poskytovanie príspevkov za ubytovanie pre hotelierov, rezort vnútra zasa rieši prenájmy bytov súkromných osôb pre odídencov z Ukrajiny.

Projekt reflektuje potrebu krytia finančných nákladov, ktoré súvisia najmä so zabezpečovaním základných potrieb tovarmi a službami v rámci prvého prijatia a okamžitej pomoci pre utečencov. Ide najmä o všeobecný spotrebný materiál (hygienické balíčky, prikrývky, oblečenie, lieky bez lekárskeho predpisu, atď), špecifický spotrebný materiál pre deti (učebné pomôcky, plienky, dojčenské fľaše,...), ako aj potraviny, poskytovanie dopravy, prekladateľské služby a mnoho ďalšieho.

Z fondov politiky súdržnosti sa môžu podporovať núdzové opatrenia, medzi ktoré patrí napríklad budovanie záchytných centier či azylových domov pre utečencov, a opatrenia v oblastiach, ako sú mobilné nemocnice, hygiena či dodávky vody.

* 1. Popíšte administratívnu, finančnú a prevádzkovú kapacitu žiadateľa a partnera (v prípade, že v projekte je zapojený aj partner)

MIRRI SR je ústredným orgánom štátnej správy Slovenskej republiky pre riadenie, koordináciu a dohľad nad využívaním finančných prostriedkov z fondov Európskej únie.

Implementáciu národných projektov v rámci MIRRI SR zabezpečuje odbor koordinácie projektov EŠIF sekcie ekonomiky a projektov EŠIF, ktorý disponuje potrebnými administratívnymi kapacitami pre realizáciu takéhoto projektu. Pri realizácii bude MIRRI SR spolupracovať s partnerom, ktorý rovnako deklaroval dostatočné odborné a administratívne kapacity potrebné na úspešnú implementáciu projektu. MIRRI SR zabezpečí riadenie projektu prostredníctvom projektového a finančného manažéra a MV SR prostredníctvom finančného manažéra.

1. Vysvetlite hlavné ciele NP (stručne):

*(očakávaný prínos k plneniu strategických dokumentov, k socio-ekonomickému rozvoju oblasti pokrytej OP, k dosiahnutiu cieľov a výsledkov príslušnej prioritnej osi/špecifického cieľa)*

Cieľom projektu je pokrytie potrieb skupiny utečencov s dočasným útočiskom, ktorí prišli na Slovensko v období marec – november 2022 prostredníctvom finančnej podpory orgánov štátnej správy, pri prijímaní a okamžitej pomoci týmto osobám v súvislosti s ozbrojeným konfliktom na území Ukrajiny prostredníctvom FAST CARE. Vojenský konflikt na Ukrajine trvá už takmer 12 mesiacov. Od začiatku invázie Ruskou federáciou sa slovenská spoločnosť zomkla a hľadá rôzne formy pomoci obetiam konfliktu, prevažne tým, ktorí sa rozhodli hľadať útočisko na našom území.

Na pobyt na Slovensku stačí platný biometrický pas Ukrajiny. Najrýchlejšou formou ochrany je požiadať o dočasné útočisko. Vďaka tomu môžu dostať odídenci prístup k ubytovaniu, strave, zdravotnej starostlivosti a možnosť pracovať na Slovensku.

Sektor štátnej správy vynaložil značné sumy na podporu základných potrieb registrovaných utečencov, počnúc ich prvým prijatím, poskytnutím prístrešia, zabezpečením stravy, spotrebného materiálu, špecifickou materiálnou pomocou (v prípade potreby deťom alebo postihnutým), poradenstvom, zdravotnou a psychologickou pomocou a administratívnou podporou vrátane tlmočenia.

V nadväznosti na stratégiu dokumentu k programu IROP a tematického cieľa 9: „Podpora sociálneho začlenenia, boj proti chudobe a akejkoľvek diskriminácii“, investičnej priority i) „Aktívne začlenenie, a to aj s cieľom podporovať rovnaké príležitosti a aktívnu účasť a zlepšenie zamestnateľnosti“, zámer projektu prispieva k naplneniu cieľov a stratégie OP IROP.

Opatrenia definované v tematickom cieli 9 IROP pomôžu riešiť migračné výzvy spôsobené vojenskou agresiou voči Ukrajine.

1. Očakávaný stav a merateľné ciele

| V tejto časti popíšte očakávané výsledky projektu s konkrétnym prínosom vo vzťahu k rozvoju oblasti pokrytej operačným programom a zrealizovaniu aktivít. V tabuľke nižšie uveďte projektové ukazovatele a iné údaje. Projektové ukazovatele musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne.[[6]](#footnote-6) |
| --- |
| Cieľ národného projektu | Merateľný ukazovateľ | Indikatívna cieľová hodnota | Aktivita projektu | Súvisiaci programový ukazovateľ[[7]](#footnote-7) |
| Podpora štátnej správy pri prijímaní a okamžitej pomoci utečencom | Počet osôb nad 18 rokov, ktorým bola poskytnutá intervencia (CARE),  | 27 830 | Podpora štátnej správy pri prijímaní a okamžitej pomoci utečencom | Celkový počet podporovaných osôb |
| Podpora štátnej správy pri prijímaní a okamžitej pomoci utečencom | Počet osôb do 18 rokov, ktorým bola poskytnutá intervencia (CARE) | 16 604 | Podpora štátnej správy pri prijímaní a okamžitej pomoci utečencom | Počet detí vo veku menej ako 18 rokov |
| Iné údaje, ktorými je možné sledovať napĺňanie cieľov národného projektu (ak relevantné) |
| Cieľ národného projektu | Ukazovateľ | Indikatívna cieľová hodnota | Aktivita projektu |
|  |  |  |  |  |

*V prípade viacerých merateľných ukazovateľov, doplňte údaje za každý merateľný ukazovateľ.*

1. Bližší popis merateľných ukazovateľov.[[8]](#footnote-8)

| Predmetná časť sa týka projektových ukazovateľov  |
| --- |
| Názov merateľného ukazovateľa[[9]](#footnote-9) | Počet osôb nad 18 rokov, ktorým bola poskytnutá intervencia (CARE) (MRR)Počet osôb do 18 rokov, ktorým bola poskytnutá intervencia (CARE) (MRR) |
| Akým spôsobom sa budú získavať dáta? | Zdroj údajov: Register MV SR o ubytovaných utečencoch v obciach  |
| Názov merateľného ukazovateľa[[10]](#footnote-10) | Počet osôb nad 18 rokov, ktorým bola poskytnutá intervencia (CARE) (VRR)Počet osôb do 18 rokov, ktorým bola poskytnutá intervencia (CARE) (VRR) |
| Akým spôsobom sa budú získavať dáta? | Zdroj údajov: Register MV SR o ubytovaných utečencoch v obciach  |

*V prípade viacerých merateľných ukazovateľov, doplňte údaje za každý z nich.*

1. Očakávané dopady

|  |
| --- |
| Zoznam prínosov a prípadných iných dopadov, ktoré sa dajú očakávať pre jednotlivé cieľové skupiny |
| Dopady  | Cieľová skupina (ak relevantné) | Počet[[11]](#footnote-11) |
| riešenie migračných výziev vyplývajúcich z vojenskej agresie zo strany Ruskej federácie | Štátni príslušníci tretích krajín odchádzajúci z Ukrajiny v dôsledku ruskej vojenskej agresie | Celkový počet podporovaných osôb, ktorým bola poskytnutá intervencia (CARE): 44 434Počet osôb nad 18 rokov, ktorým bola poskytnutá intervencia CARE: 27 830Počet osôb do 18 rokov, ktorým bola poskytnutá intervencia CARE: 16 604 |

*V prípade viacerých cieľových skupín, doplňte dopady na každú z nich.*

1. Aktivity

a) Uveďte detailnejší popis aktivít.

Hlavnou aktivitou projektu je „Zabezpečenie základných potrieb a podpory osôb s dočasným útočiskom na území Slovenskej republiky“.

Ako už bolo spomínané štátny sektor vynaložil množstvo finančných prostriedkov na podporu pokrytia základných potrieb ľudí z Ukrajiny s prideleným dočasným útočiskom, počnúc ich prvým prijatím, poskytnutím prístrešia, zabezpečením stravy, spotrebného materiálu, špecifickou materiálnou pomocou (v prípade potreby deťom alebo postihnutým), poradenstvom, zdravotnou a psychologickou pomocou a administratívnou podporou vrátane tlmočenia. Konkrétne formy pomoci sú nasledovné:

* Všeobecný spotrebný materiál – základná materiálna pomoc, hygienické balíčky, prikrývky, oblečenie, lieky bez lekárskeho predpisu, spacie vaky atď.
* Špecifický spotrebný materiál pre detí najmä maloleté osoby bez sprievodu a pre zdravotne postihnuté osoby - učebné materiály, plienky, dojčenské fľaše, lieky na základe lekárskeho predpisu, invalidné vozíky, rôzne zdravotné pomôcky, polohovateľné postele atď.
* Potraviny a ich poskytovanie – potravinové balíčky, teplá strava, zabezpečenie poskytnutia stravy internými a externými kapacitami (catering) atď.
* Poskytovanie dopravy – zabezpečenie prepravy utečencov, ich osobného vlastníctva.
* Všeobecná a špecifická zdravotná a psychologická pomoc.
* Administratívna podpora a informovanie o právach a poskytovanej podpore – zmena predpisov (zákonov, nariadení, uznesení, všeobecne záväzných nariadení obcí) pre poskytovanie tovarov a služieb na pokrytie základných potrieb utečencov s dočasným útočiskom, zber informácií, triedenie informácií, zverejnenie informácií a najmä osobné poskytovanie informácií na úradoch, autobusových, železničných staniciach, školách atď.
* Tlmočenie a prekladateľské služby – tlmočenie v úradnom styku online, osobne a telefonicky (úrady, školy, škôlky, zdravotnícke a ubytovacie zariadenia...), preklady materiálov (brožúry, tlačivá, formuláre, knihy, publikácie) atď.

Cieľom hlavnej aktivity je poskytnúť finančnú podporu štátnej správy pri prijímaní a okamžitej pomoci utečencom a to formou refundácie/financovania výdavkov podľa článku 68c nariadenia 1303/2013.

Úlohou MIRRI SR ako prijímateľa je zabezpečenie efektívnej implementácie a riadenia projektu v zmysle aktuálne platných predpisov a nariadení. MV SR ako partner projektu bude zodpovedať za poskytovanie štatistík o utečencoch pre účely realizácie projektu.

Na základe Registra MV SR o ubytovaných utečencoch v obciach má Prijímateľ prostredníctvom Partnera k dispozícií podrobný prehľad o počte registrovaných utečencov, ktorí žili v obciach počas 26 týždňov po ich prijatí do krajiny. Na základe odčítania počtu utečencov žijúcich v obciach (48 814) od celkového počtu utečencov (93 248) bol určený konečný počet registrovaných utečencov (44 434) za štátnu správu. Ide o utečencov ubytovaných v štátnych zariadeniach alebo využívajúcich služby poskytované štátnou správou. Finančné prostriedky získané na podporu štátnej správy budú pripísané do rozpočtovej kapitoly Všeobecnej pokladničnej správy v zmysle zákona č. 292/2014 Z.z. o príspevku poskytovanom z európskych štrukturálnych a investičných fondov a o zmene a doplnení niektorých zákonov zo dňa 17. septembra 2014. Zákon č. 292/2014 definuje užívateľa ako osobu, ktorej prijímateľ alebo partner poskytuje finančné prostriedky z príspevku za podmienok určených vo výzve alebo vo vyzvaní pre národný projekt na základe predchádzajúceho súhlasu poskytovateľa a v súlade so zmluvou uzavretou medzi prijímateľom a užívateľom alebo partnerom a užívateľom. Užívateľom tohto národného projektu bude Ministerstvo financií Slovenskej republiky.

Cieľom podporných aktivít národného projektu je taktiež zabezpečenie publicity projektu a informovanosti verejnosti s celoplošným dosahom a zároveň zabezpečenie riadenia projektu za prijímateľa a partnera. MIRRI SR zabezpečí riadenie projektu prostredníctvom projektového a finančného manažéra a MV SR prostredníctvom finančného manažéra.

b) V tabuľke nižšie uveďte rámcový popis aktivít, ktoré budú v rámci identifikovaného národného projektu realizované a ich prepojenie so špecifickými cieľmi.

|  |  |  |  |
| --- | --- | --- | --- |
| Názov aktivity | Cieľ, ktorý má byť aktivitou dosiahnutý (podľa sekcie *Očakávaný stav*) | Spôsob realizácie (žiadateľ a/alebo partner) | Predpokladaný počet mesiacov realizácie aktivity |
| Podpora štátnej správy pri prijímaní a okamžitej pomoci utečencom | 115 528 400 EUR zameraných na podporu štátnej správy pri prijímaní a okamžitej pomoci utečencom | Žiadateľ, partner | 16 |
| Podporné aktivity | Refundácia/financovanie výdavkov prijímateľa a partnera súvisiacich s implementáciou projektu  | Žiadateľ, partner  | 16 |

*V prípade viacerých aktivít, doplňte informácie za každú z nich.*

1. Rozpočet

Jasne uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok, v prípade, ak príprave projektu predchádza vypracovanie štúdie uskutočniteľnosti, ktorej výsledkom je, o. i. aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s MP CKO č. 4 k číselníku oprávnených výdavkov v platnom znení. V prípade operačných programov implementujúcich infraštruktúrne projekty, ako aj projekty súvisiace s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.

|  |
| --- |
| Indikatívna výška finančných prostriedkov určených na realizáciu národného projektu a ich výstižné zdôvodnenie |
| **Predpokladané finančné prostriedky na hlavné aktivity** | **Celková suma**  | **Uveďte plánované vecné vymedzenie** |
| **Podpora štátnej správy pri prijímaní a okamžitej pomoci utečencom** |  |  |
| 910 – Jednotkové výdavky | 115 528 400 EUR | Verejná podpora vyplatená prijímateľom na riešenie migračných výziev vyplývajúcich z vojenskej agresie zo strany Ruskej federácie. V súčasnosti počet utečencov s dočasným útočiskom dosahuje 93 248 osôb (z toho 48 814 podporených prostredníctvom samospráv a 44 434 podporených prostredníctvom orgánov štátnej správy) na území SR k novembru 2022. Podľa článku 68c nariadenia 1303/2013 jednotkové náklady sú vo výške 100 EUR na týždeň za každý celý týždeň alebo čiastočný týždeň, v ktorom sa daná osoba nachádza v dotknutom členskom štáte. Jednotkové náklady sa môžu využívať celkovo najviac 26 týždňov odo dňa príchodu osoby do Únie. Jedná sa o 44 434 osôb s dočasným útočiskom na území SR počas 26 týždňov pri jednotkovej sadzbe 100 EUR za zložku štát.  |
| **Hlavné aktivity SPOLU** | 115 528 400 EUR |  |
| Predpokladané finančné prostriedky na podporné aktivity  |  |  |
| 521 – Mzdové výdavky |  69 620 EUR | personálne výdavky priamo súvisiace sprípravou, riadením a administráciouprojektu (projektoví a finanční manažéri prijímateľa za obdobie 03/2022 do 06/2023)personálne výdavky priamo súvisiace sadministráciou projektu za obdobie 01/2023 – 06/2023 partnera projektu v zmysle PpZ |
| 518 Ostatné služby | 1 500 036 EUR | Celoplošná informačná kampaň prostredníctvom oprávnených komunikačných nástrojov v zmysle MP ÚV SR č. 16 ohľadom pomoci EKs celoplošným dosahom na obyvateľov SR a povinná publicita v zmysle PpZ IROP (stála tabuľa) |
| **Podporné aktivity SPOLU** | 1 569 656 EUR |  |
| **CELKOM** | 117 098 056 EUR |  |

1. Deklarujte, že NP vyhovuje **zásade doplnkovosti** (t. j. nenahrádza verejné
alebo ekvivalentné štrukturálne výdavky členského štátu v súlade s článkom 95 všeobecného nariadenia). Národný projekt vyhovuje zásade doplnkovosti v súlade s článkom 95 všeobecného nariadenia, čo znamená, že nenahrádza verejné alebo ekvivalentné štrukturálne výdavky členského štátu. Výdavky na národný projekt sú doplnkom vnútroštátneho verejného financovania a nemajú za následok zníženie vnútroštátnych štrukturálnych výdavkov
2. Bude v národnom projekte využité zjednodušené vykazovanie výdavkov? Ak áno, aký typ?

Áno - Jednotkové náklady na operácie zamerané na riešenie migračných výziev vyplývajúcich z vojenskej agresie zo strany Ruskej federácie podľa článku 68c nariadenia 1303/2013.

1. Štúdia uskutočniteľnosti vrátane analýzy nákladov a prínosov

*Informácie sa vypĺňajú iba pre investičné[[12]](#footnote-12) typy projektov.*

|  |
| --- |
| **Štúdia uskutočniteľnosti vrátane analýzy nákladov a prínosov** |
| Existuje relevantná štúdia uskutočniteľnosti**[[13]](#footnote-13)** ? (áno/nie) | *nie* |
| Ak je štúdia uskutočniteľnosti dostupná na internete , uveďte jej názov a internetovú adresu, kde je štúdia zverejnená | *nie* |
| V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok) | *Nebude sa vykonávať* |

1. V tomto dokumente je používaný pojem prijímateľ a žiadateľ. Je to tá istá osoba, no technicky sa žiadateľ stáva prijímateľom až po podpísaní zmluvy o NFP. [↑](#footnote-ref-1)
2. Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkaz na platné predpisy, operačný program, národnú stratégiu, ktorá odôvodňuje jedinečnosť prijímateľa NP). [↑](#footnote-ref-2)
3. Uveďte dôvody pre výber partnerov (ekonomickí, sociálni, profesijní...). Odôvodnite dôvody vylúčenia akejkoľvek tretej strany ako potenciálneho realizátora. [↑](#footnote-ref-3)
4. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber - určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-4)
5. V prípade ak je to relevantné, uveďte aj ukončené národné projekty z programového obdobia 2007-2013. [↑](#footnote-ref-5)
6. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-6)
7. Národný projekt by mal obsahovať minimálne jeden relevantný projektový ukazovateľ, ktorý sa agreguje
do programového ukazovateľa. Pri ostatných projektových ukazovateľoch sa uvedie N/A. [↑](#footnote-ref-7)
8. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-8)
9. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-9)
10. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-10)
11. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-11)
12. Investičný projekt *–*dlhodobá alokácia finančného aj nefinančného kapitálu na naplnenie investičného zámeru až do etapy, kedy projekt vstúpi do prevádzkovej etapy a prípadne začne generovať stabilné príjmy. Investičný projekt smeruje k: výstavbe stavby alebo jej technickému zhodnoteniu; nákupu pozemkov, budov, objektov alebo ich častí; nákupu strojov, prístrojov, tovarov a zariadení; obstaraniu nehmotného majetku vrátane softvéru. Zdroj: Uznesenie Vlády SR č. 300 z 21.6.2017 k návrhu Rámca na hodnotenie verejných investičných projektov v SR. [↑](#footnote-ref-12)
13. Pozri aj Uznesenie Vlády SR č. 300 z 21.6.2017 k návrhu k návrhu Rámca na hodnotenie verejných investičných projektov v SR (dostupné na:

<http://www.rokovania.sk/Rokovanie.aspx/BodRokovaniaDetail?idMaterial=26598> ) [↑](#footnote-ref-13)